**ROMÂNIA**

**JUDEŢUL CLUJ**

**COMUNA FRATA**

**P R I M A R**

**EXPUNERE DE MOTIVE**

 LA PROIECTUL DE HOTĂRÂRE CU PRIVIRE LA APROBAREA

ATRIBUIRII DIRECTE A UNUI SPAȚIU AFLAT ÎN CLĂDIREA

 DISPENSARULUI MEDICAL FRATA, PENTRU FUNCȚIONAREA

 UNUI CABINET MEDICAL STOMATOLOGIC

 Potrivit prevederilor art. 123 din Legea nr.215/2001 privind administratia publica locala, republicata, cu modificarile si completarile ulterioare,

1. *Consiliile locale şi consiliile judeţene hotărăsc ca bunurile ce*

*aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate.*

 Prevederile art. 2, alin. 1 și 2, art. 3 alin. 1, alin.2, lit.”c”, art. 4, alin. 1,2,3,4 și art. 5, alin.1 din H.G.nr.. 884 DIN 3 IUNIE 2004 privind concesionarea unor spaţii cu destinaţia de cabinete medicale, arată că :

 ***Art. 2.*** *-* ***(1)*** *“Concesionarea imobilelor în care funcţionează cabinetele medicale înfiinţate conform Ordonanţei Guvernului* *nr. 124/1998**, republicată, cu completările ulterioare, prevăzute la art. 1 alin. (1), se face fără licitaţie publică şi potrivit dispoziţiilor prezentei hotărâri”.*

***(2)*** *“Spaţiile concesionate potrivit alin. (1) vor fi utilizate doar în scopul desfăşurării de activităţi medicale”.*

***Art. 3.*** *-* ***(1)”*** *Concesionarea se face prin contractul de concesiune*

*încheiat între concedent şi concesionar”.*

***(2)*** *Au calitatea de concedent, în numele statului, judeţului, oraşului sau comunei:*

***a)*** *Ministerul Sănătăţii, prin direcţiile de sănătate publică, pentru bunurile proprietate privată a statului aflate în administrarea acestora;*

***b)*** *ministerele şi instituţiile centrale cu reţea sanitară proprie, pentru bunurile proprietate privată a statului aflate în administrarea acestora, conform prevederilor prezentei hotărâri;*

***c)*** *consiliile judeţene sau consiliile locale, pentru bunurile proprietate privată a judeţelor, oraşelor sau comunelor, aflate în administrarea acestora;*

***d)*** *Consiliul General al Municipiului Bucureşti, pentru bunurile proprietate privată a municipiului Bucureşti, aflate în administrarea acestuia.*

***(3)*** *Calitatea de concesionar o are medicul titular al cabinetului sau cel delegat de medicii asociaţi, care funcţionează în spaţiul ce face obiectul concesionării, aceştia având drept de preferinţă faţă de alţi medici.*

***Art. 4.*** *-* ***(1)*** *Concesionarea spaţiilor se face în schimbul unei*

 *redevenţe anuale, plătită de concesionar.*

***(2)*** *Modul de calcul al redevenţei se stabileşte de către concedent, iar valoarea redevenţei se negociază cu concesionarul şi va fi de 1 euro/m2/an în primii 5 ani.*

***(3)*** *După primii 5 ani, nivelul minim al redevenţei se va stabili de către concedent, pornind de la preţul pieţei, sub care redevenţa nu poate fi acceptată.*

***(4)*** *Redevenţa obţinută prin concesionare se face venit la bugetul de stat sau la bugetul local al comunei, oraşului, judeţului ori al municipiului Bucureşti, după caz, în funcţie de concedentul bunurilor imobile concesionate.*

***Art. 5.*** *-* ***(1)*** *Durata concesiunii se stabileşte de către părţi, nu poate*

*fi mai mică de 15 ani şi nu poate depăşi durata prevăzută de actele normative în vigoare.*

 Consider oportuna acordarea acestui spațiu pentru funcționarea unui cabinet medical stomatologic , avand in vedere o serie de avantaje pe care le-ar aduce comunei Frata ,cum ar fi: oferirea unor servicii medicale de stomatologie cetățenilor comunei Frata , precum şi obţinerea unor venituri suplimentare la bugetul local constituite din revedența datorată pe spaţiul atribuit .

Față de cele prezentate mai sus , în temeiul art. 36, alin. (2), lit. „c” și „d”,

alin. 5, lit.”a”, alin.6, lit.”a”,punctul 3 , din Legea nr. 215 / 2001 privind administrația publică locală , republicată, cu modificările și completările ulterioare, propun Consiliului local al comunei Frata adoptarea unei hotărâri privind aprobarea atribuirii directe a unui spațiu aflat în clădirea dispensarului medical Frata, pentru funcționarea unui cabinet medical stomatologic **.**

În acest sens am inițiat proiectul de hotărâre pe care îl supun dezbaterii membrilor Consiliului local .

 Menționez că proiectul de hotărâre a fost analizat și avizat favorabil de către Comisia pentru dezvoltare economico-socială, buget finanțe, administrarea domeniului public și privat al comunei, gospodărire comunală, agricultură, protecția mediului, servicii și comerț și a fost avizat pentru legalitate de secretarul comunei Frata .

Frata la 05 APRILIE 2019

**P R I M A R**

**TRIF VASILE**